CELEX: C2006/022/08
Language: lt
Date: 2006-01-28 00:00:00
Title: Byla C-387/05  2005 m. spalio 24 d.  Europos Bendrijų Komisijos pareikštas ieškinys Italijos Respublikai

28.1.2006   
            
            
               LT
            
            
               Europos Sąjungos oficialusis leidinys
            
            
               C 22/4
            
         2005 m. spalio 24 d. Europos Bendrijų Komisijos pareikštas ieškinys Italijos Respublikai
   (Byla C-387/05)
   (2006/C 22/08)
   Proceso kalba: italų
   2005 m. spalio 24 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos G. Wilms ir L. Visaggio, ieškinys Italijos Respublikai.
   Ieškovė Teisingumo Teismo prašo:
   
               —
            
            
               pripažinti, kad vienašališkai atleisdama nuo importo muito medžiagas, kurias galima panaudoti ir civilinėm, ir karo reikmėms, ir atsisakydama apskaičiuoti ir sumokėti Bendrijos nuosavus išteklius, kurie atleidus minėtas medžiagas nuo mokesčio klaidingai nebuvo surinkti, bei palūkanas, susidariusias šių nuosavų išteklių laiku nepateikus Komisijai, Italijos Respublika neįvykdė įsipareigojimų pagal EB 26 straipsnį, Reglamento (EEB) Nr. 2913/92 (1) 20 straipsnį, taigi ir Bendrijos muitų tarifą, Reglamento (EB, Euratomas) Nr. 1552/89 (2) ir Reglamento (EB, Euratomas) Nr. 1150/2000 (3) 2, 9, ir 10 straipsnius bei 17 straipsnio 1 dalį;
            
         
               —
            
            
               priteisti iš Italijos Respublikai bylinėjimosi išlaidas.
            
         Ieškinio pagrindai ir pagrindiniai argumentai
   Tarybos reglamentu (EB) Nr. 150/2003 (4) buvo nuspręsta nuo 2003 m. sausio 1 d. Bendrijoje sustabdyti muitus (arba tam tikrais atvejais nustatyti nulinį tarifą) už tam tikrus ginklus ir karinę įrangą.
   Komisijos nuomone, Italija, vienašališkai numačiusi atleidimą nuo importo muito prieš pradedant taikyti šį reglamentą, neteisėtai nukrypo nuo EB 26 straipsnio ir Bendrijos muitų teisės nuostatų ir taip nepateisinamai sumažino pajamas iš muitų, kurie sudaro Bendrijos nuosavus išteklius.
   
      (1)  OL L 302, 1992 10 19, p. 1.
   
      (2)  OL L 155, 1989 6 7, p. 1.
   
      (3)  OL L 130, 2000 5 31, p. 1.
   
      (4)  OL L 25, 2003 1 30, p. 1.